P R O C E S - V E R B A L

Încheiat astăzi 29.04.2022, în şedinţa ordinară a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1. *Proiect de hotărâre* privind aprobarea impozitelor şi taxelor locale pentru anul fiscal 2023, la nivelul comunei Vădeni, județul Brăila *– inițiator primar;*

2.  *Alte probleme.*

 Preşedintele de şedinţă supune la vot ordinea de zi, care se aprobă în unanimitate de voturi.

Se trece la **punctul unu** din ordinea de zi: *Proiect de hotărâre* privindaprobarea impozitelor şi taxelor locale pentru anul fiscal 2023, la nivelul comunei Vădeni, județul Brăila *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care expune raportul de specialitate, precizând că, așa cum prevede Codul fiscal, până la 30 aprilie trebuie să indexăm cu rata inflației pentru anul fiscal anterior impozitele şi taxele locale pentru anul fiscal 2023. Rata inflației comunicată de INS este de 5,05%, procent cu care am indexat și noi impozitele și taxele locale.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul doi** din ordinea de zi: *Alte probleme*.

 Nu sunt alte probleme şi dna Avârvărei Elena, preşedintele de şedinţă, declară încheiate lucrările şedinţei.

 Drept pentru care s-a întocmit prezentul proces-verbal.

 PREŞEDINTE DE ŞEDINȚĂ, SECRETAR GENERAL,

 Elena AVÂRVĂREI Lenuța MUSTAȚĂ